అద్భుత సాహిత్యానికి నోబెల్ కిరీటం | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Tuesday, May 26, 2020 02:03
పోలెండ్ నవలా రచయిత్రి ఓల్గా టోకార్‌జుక్ గురించి ప్రత్యేకంగా చెప్పనక్కరలేదు. 2018 సంవత్సరానికిగాను ఆమెకు నోబెల్ సాహిత్య పురస్కారం వరించింది. సాహిత్య విభాగంలో నోబెల్ పురస్కారాన్ని పొందిన 15వ మహిళగా ఓల్గా గుర్తింపు పొందింది. 1901 నుంచి ఇప్పటివరకు సాహిత్యంలో 116 మందిని ఈ అవార్డు వరించింది. లైంగిక వేధింపుల కుంభకోణం నేపథ్యంలో గత సంవత్సరం ఆగిపోయిన ఈ అవార్డును పోలెండ్ రచయిత్రి ఓల్గా గెలుచుకున్నారు. ఆమె రచనల్లోని పాత్రల తీరుతెన్నుల్లో కచ్చితత్వం, కవితాత్మకత, విభిన్నత, నిత్య జీవనం.. ఇలాంటివన్నీ కళ్లకు కట్టినట్లు కనిపిస్తాయి. ఆమె రచనలు నిత్య చలనం కలిగిన వర్ణరంజిత ప్రపంచాన్ని ఆవిష్కరిస్తాయి. అద్భుత ఊహాత్మక వర్ణనలు, విషయ సమగ్రత, కళ్లకు కట్టినట్లు చూపే సాదాసీదా జీవనవిధానం ఆమె రచనల్లో ప్రస్ఫుటంగా కనిపిస్తోందని అకాడమీ కొనియాడింది.
ఓల్గా 1962 జనవరి 29న జన్మించింది. వార్సా విశ్వవిద్యాలయం నుంచి సైకాలజీ పట్టాను అందుకుంది. కొంతకాలం పాటు సైకాలజిస్టుగా ప్రాక్టీసు చేసిన తర్వాత ఆమె మనస్సు రచనలవైపు మళ్లింది. అలా నిజజీవితంలో తాను చూసిన అనేక సంఘటనల్ని అద్భుతంగా అక్షరీకరించింది. శాకాహారిగా, పర్యావరణవేత్తగా, జంతుప్రేమికురాలిగా కూడా ఓల్గా గుర్తింపు పొందింది. పోలెండ్ దేశంలో స్వేచ్ఛ, సహనశీలత ఒట్టి మిథ్యేనని ఒకానొక సందర్భంలో ఆమె చేసిన వ్యాఖ్యలు వివాదాస్పదమయ్యాయి. దీని గురించి ఓల్గాకు అనేక బెదిరింపులు కూడా ఎదురయ్యాయి. అయినా ఆమె వాటిని లెక్కచేయలేదు. ఆమె రాసిన అనేక పుస్తకాలు 'బెస్ట్ సెల్లర్స్' జాబితాలో చేరాయి. ఆమె రచనలు హిందీతో సహా అనేక ఇతర భాషల్లోకి అనువాదమయ్యాయి. వాటిద్వారా అనేక సినిమాలు నిర్మితమయ్యాయి. 1993లో 'ద జర్నీ ఆఫ్ ద పీపుల్ ఆఫ్ ద బుక్' పేరిట తొలి నవల విడుదల చేసింది ఓల్గా. ఒక అంతుచిక్కని పుస్తకం కోసం సాగిన విఫల అనే్వషణ యాత్రను అంశంగా తీసుకుని ఈ అద్భుత నవలను రాశారు ఆమె. ఓల్గా రాసిన 'ఫ్లైట్స్' నవలకు 'బుకర్ ఇంటర్నేషనల్ ప్రైజ్' గెలుచుకుంది. 'బుక్స్ ఆఫ్ జాకొబ్' పేరుతో ఆమె రాసిన పుస్తకం ఏడు దేశాలు, ఐదు భాషల్లో అనువాదమైంది. అందులో 18వ శతాబ్దంలో పోలెండ్‌లో వెలుగుచూసిన 'ప్రాంకిజం' అనే ఒక యూదు ఆధ్యాత్మిక ఉద్యమ చరిత్రకు అక్షర రూపం ఇచ్చారు. ఐరోపా చరిత్రలో దాదాపుగా నిర్లక్ష్యానికి గురైన ఒక అధ్యాయాన్ని ఈ పుస్తకం సవివరంగా ఆవిష్కరించింది. పోలెండ్‌లోని అత్యంత ప్రతిష్టాత్మక నైకీ లిటరరీ అవార్డుతో పాటు అనేక సాహిత్య పురస్కారాలను కూడా గెలుచుకుంది ఓల్గా.
adbhuta saahityaaniki nobel kireetam | Andhrabhoomi - Telugu News Paper Portal | Daily Newspaper in Telugu | Telugu News Headlines | Andhrabhoomi
Tuesday, May 26, 2020 02:03
pollend nawala rachayitri olgaa tocaresuc gurinchi pratyekamgaa cheppanakkaraledu. 2018 samvatsaraanikigaanu aameku nobel saahitya puraskaaram varinchindi. saahitya vibhaagamlo nobel puraskaaraanni pondina 15va mahilagaa olgaa gurtimpu pondindi. 1901 nunchi ippativaraku saahityamlo 116 mandini ee avaardu varinchindi. laingika vedhimpula kumbhakonam nepathyamlo gatha samvatsaram aagipoyina ee avaardunu pollend rachayitri olgaa geluchukunnaru. aame rachanalloni paatrala teerutennullo kachitatvam, kavitaatmakata, vibhinnata, nitya jeevanam.. ilantivanni kallaku kattinatlu kanipistaayi. aame rachanalu nitya chalanam kaligina varnaranjita prapanchaanni aavishkaristaayi. adbhuta oohaatmaka varnanalu, vishaya samagrata, kallaku kattinatlu chuupee sadasida jeevanavidhaanam aame rachanallo prasphutamgaa kanipistondani akadami koniyaadindi.
olgaa 1962 janavari 29na janminchindi. warsa vishwavidyaalayam nunchi cycology pattaanu andukundi. kontakaalam paatu sicalogistuga praaktiisu chesina tarvaata aame manassu rachanalavaipu mallindi. alaa nijajeevitamlo taanu chusina aneka sanghatanalni adbhutamgaa akshareekarinchindi. saakaahaarigaa, paryaavaranavettagaa, jantupremikuraaligaa kuudaa olgaa gurtimpu pondindi. pollend desamlo swechha, sahanasheelata otti midhyenani okanoka sandarbhamlo aame chesina vyaakhyalu vivaadaaspadamayyaayi. deeni gurinchi olgaaku aneka bedirimpulu kuudaa edurayyaayi. aina aame vaatini lekkacheyaledu. aame raasina aneka pustakaalu 'best sellers' jaabitaalo cherayi. aame rachanalu hindiitoe sahaa aneka itara bhashalloki anuvaadamayyaayi. vatidwara aneka cinimaalu nirmitamayyaayi. 1993loo 'da jarni af da peepul af da buk' paerita toli navala vidudala chesindi olgaa. oka antuchikkani pustakam kosam saagina viphala anevashana yaatranu amsamgaa teesukuni ee adbhuta navalanu raasaaru aame. olgaa raasina 'flites' navalaku 'bukar international prise' geluchukundi. 'books af jakob' paerutho aame raasina pustakam edu deshaalu, aidu bhaashallo anuvaadamaindi. andulo 18va sataabdamlo polendelo veluguchusina 'prankijam' ane oka yoodu aadhyaatmika udyama charitraku akshara roopam icharu. iropa charitralo daadaapugaa nirlakshyaaniki guraina oka adhyaayaanni ee pustakam savivaramgaa aavishkarinchindi. polendelooni atyanta pratishtaatmaka naikee literery avaardutho paatu aneka saahitya puraskaaraalanu kuudaa geluchukundi olgaa.